ToekomsVenster: Hy sal jou nie laat verswelg nie | Maroela Media
Ek het weggesak in diep modder waarin ek nie kan staan nie. Ek het in diep waters beland waarin die stroom my meegesleur het. – Psalm 69:3
Ek is baie lief vir fliek, veral daardie lekker avontuurprente waar mense op soek is na 'n skat en dan met allerlei uitdagings te doen kry.
Vreemde mense skiet op hulle, afgronde diep voor hulle op, goggas en spinnekoppe so groot soos 'n mens se hand spring op hulle, slange sis in die bome, vreemde monsters swem in die water en dan natuurlik, dryfsand. Onafwendbaar beland iemand in dryfsand en alles word in die stryd gewerp om daardie persoon te red. Soms net-net.
Die ergste is wanneer 'n hand stadig verswelg word terwyl die sand sy oorwinning vier. Sjoe, my maag is nou op 'n knop getrek.
Miskien is dit ook vandag jou ervaring. Hy sal nie toelaat dat jy verswelg word nie. Steek jou hand uit dat Hy jou kan red.
O Heer en wend my arms op na U help my vandag en help die mense van suid afrika wat almal gebuk gaan onder swaarkry en verlies in U Naam alleen deur te bid en te glo maak U dit vir ons nuut!!!! AMEN